தாராபுரம் நகராட்சி பகுதியில் 30 வார்டுகளிலும் டெங்கு ஒழிப்பு பணி களப்பணியாளர்களை கொண்டு தீவிரமாக மேற்கொள்ளப்பட்டு வருகிறது. தற்போது மழை பெய்து பரவலாக காய்ச்சல் பரவி வரும் நிலையில், களப்பணி மற்றும் டெங்கு தடுப்பு பணி எவ்வாறு நடைபெறுகிறது என்பது குறித்து நகராட்சிகளின் மண்டல இயக்குநர் (ஆர்டிஎம்ஏ) சுல்தானா ஆய்வு மேற்கொண்டார். கண்ணன்நகர், காந்திபுரம், சத்யா நகர் மற்றும் பார்க்ரோடு பகுதிகளில் வீடு, வீடாக சென்று தண்ணீர் தேங்கியுள்ளதா, தொட்டிகளுக்கு முறையாக மருந்து தெளிக்கப்படுகிறதா என்பது குறித்து ஆய்வு மேற்கொண்டார்.